
1. JOHDANTO

Ajanjakso, jota käsittelen, on kestoltaan noin 120 vuotta. Lähtökohtana on höyryvoiman käyttöönotto ensimmäiseksi paikallisessa laivaliikenteessä Rauman ja Uudenkaupungin alueen rannikolla ja päätepisteenä siitä luopuminen rautateillä 1970-luvun alussa. Samaan aikaan oli tietysti myös muuta liikennettä, vaikka höyryvoimankäytön aikakaudesta sattumalta onkin kyse. Höyryliikenteen periaatteellinen merkitys oli kuitenkin suurempi kuin sen suhteellinen osuus. Se aloitti koneellisen liikenteen sekä maalla että merellä ja siksi se oli tapahtumana äärimmäisen merkittävä. Liikenteessä alkoi uusi aika. Enää liikkuminen ei riippunut lihasvoimasta tai vaihtelevista luonnonolosuhteista. Varsinkin ajanjakson loppupuolella höyryliikenteen merkitys oli enää hyvin pieni, sillä erilaisten moottoriajoneuvojen merkitys lisääntyi nopeasti.

Rauman ja Uudenkaupungin seudut eivät käsitteinä ole aivan yksiselitteisiä. Yleisesti Uudenkaupungin seudulla eli Vakka-Suomella tarkoitetaan aluetta, johon kuuluvat Vehmaa, Mynämäki, Taivassalo, Kustavi, Uusikaupunki, Pyhäranta ja Laitila. Rauman seutuun lasken kuuluvaksi kaupungin lisäksi Euran ja Eurajoen kunnat. Tutkittavana ajanjaksona kuntia oli enemmän, sillä Uuteenkaupunkiin on liitetty eri yhteyksissä Kalanti, Lokalahti, Pyhämaa ja Uudenkaupungin maalaiskunta; Rauman kaupunkiin sen maalaiskunta, Lappi ja Kodisjoki, Euraan Kiukainen, Hinnerjoki ja Honkilahti sekä Mynämäkeen Mietoinen ja Karjala. Alueen itsenäisitä kunnista on siis hävinnyt kuntaliitoksissa yli puolet. Liikenne ei sinänsä aiheuttanut kuntaliitoksia, mutta liitosten suuntautumiseen liikenteellisillä tekijöillä on ollut suuri merkitys. Uusi kuntakeskus on löytynyt sieltä, minne tieliikenneyhteydet ovat olleet hyvät.

Taulukko 1.1: Työmatkojen kulkutapa Rauman seudulla vuonna 1971.1


	matkan pituus ja kulkutapa
	alle1 km%
	1–2 km%
	3–5 km %
	6–9 km %
	yli 10 km %


	määrä
	74
	172
	176
	
	43 118


	jalan
	76
	15
	2
	5
	0


	polkupyörällä
	22
	60
	49
	37
	6


	mopolla tai moottoripyörällä
	1
	8
	9
	9
	7


	henkilöautolla
	0
	15
	35
	33
	63


	linja-autolla
	0
	2
	7
	19
	30


	kuorma- tai pakettiautolla
	0
	1
	0
	2
	5


	junalla
	0
	0
	0
	0
	1


	ei tietoa
	0
	5
	5
	5
	2




Taulukko 1.2: Työmatkojen kulkutapa Raumalla asuvien osalta vuonna 1971.2


	matkan pituus ja kulkutapa
	yht %
	alle 1 km % 1
	1–2 km %
	3–5 km %
	6–9 km %
	yli 10 km %


	määrä
	351
	42
	113
	134
	34
	


	jalan
	16
	86
	15
	2
	6
	0


	polkupyörällä
	44
	12
	62
	54
	38
	7


	mopolla tai moottoripyörällä
	5
	0
	4
	7
	9
	7


	henkilöautolla
	25
	2
	16
	31
	35
	68


	linja-autolla
	3
	0
	2
	0
	18
	25


	kuorma- tai pakettiautolla
	3
	0
	1
	7
	1
	4


	ei tietoa
	4
	0
	1
	5
	6
	0




Kuitenkin tärkeämpää kuin äärettömän tarkkojen alue- tai aikarajojen määrittely on itse liikenteen tutkiminen. Kyseessä on eräs katkelma liikenteen historiaa. Ajanjakso on kuitenkin liikenteellisesti varsin mielenkiintoinen. Lähtökohdassa perinteisen ja lähes täydelliseen omavaraisuuteen perustuvan maatalousyhteiskunnan liikennetarve oli vielä varsin vähäinen ja alueen kaksi kaupunkia, jotka eivät suinkaan olleet maamme vähäisimpiä, eivät koskaan ole olleet laajan liikenteen keskuksia. Lopulta teollisuutta oli syntynyt jo varsin paljon sekä Raumalle että

Uuteenkaupunkiin, ja lisäksi pienempiä teollisuuslaitoksia myös maalaiskuntiin. Teollisuuden lisäksi kasvoivat jatkuvasti myös palveluelinkeinot. Juuri nämä yhdessä lisäsivät tarvetta liikkua ja kuljettaa.



1 Työssäkäyntiliikenne ja muuttohalukkuus Satakunnassa 1972, liite 4. Mukana Rauman alueessa eivät ole Pyhämaa, Pyhäranta, Laitila ja Kiukainen. Myös prosenttilukujen käyttö alkuperäislähteessä on harhaanjohtava, sillä otos on niin pieni, että pidemmillä matkoilla yksi tapaus muuttaisi paljon lukua. Lisäksi pyöristykset on tehty, miten sattuu, jolloin sarakesumma ei ole 100.

2 Työssäkäyntiliikenne ja muuttohalukkuus Satakunnassa 1972, liite 4.




2. MAATALOUSYHTEISKUNNASTA HYVINVOINTIVALTIOKSI

2.1. Länsi-Suomi kehittyy

2.1.1. Teollistumisprosessi alkaa

Teollisuuden kehitys oli varsin hidasta. Metsäteollisuuden kasvu 1800-luvun loppupuolella aloitti ensimmäisen teollistumiskauden. Metsän hyväksikäyttö laajeni sitä mukaan, kun puun kysyntä kasvoi Euroopassa. Merkantilismin syrjäytyminen ja taloudellisen liberalismin tuleminen loivat edellytykset teollisuuden toimintavapaudelle.

Taloudessa tapahtuneet muutokset kasvattivat myös väestön varallisuutta ja lisäsivät teollisuustuotteiden kotimaista kulutusta. Aluksi tämä koski vain parhaiten toimeentulevia ihmisiä, mutta viimeistään vuosisadan vaihteessa myös vähäväkiset pääsivät hyötymään talouden nopeasta kehityksestä. Nyt ihmisillä oli varaa kuluttaa ja liikkua.

Satakunnan puolelle merkittävimmät teollisuuslaitokset syntyivät 1800-luvulla Euran Kauttualle ja Rauman kaupunkiin. Muualle syntyi lähinnä käsityöperinteen pohjalta vain pienteollisuutta kuten useita vesi- tai höyrykäyttöisiä pieniä myllyjä ja sahoja.3 Vielä 1950-luvun lopulla Rauman seudulla oli 25 piensahaa ja 7 tiilitehdasta.4

Raumalla aloitti toimintansa 1912 saha, jonka ympärille kehittyi myöhemmin Rauma Wood Ltd. Vuonna 1920 toimintansa aloitti sulfiittisellutehdas, 1937 valkaisulaitos. Muita merkittäviä teollisuuslaitoksia olivat vuonna 1945 aloittanut Hollmingin ja vuonna 1948 toimintansa aloittanut Rauman telakka.5 Teollisuuslaitosten raakaaineet eivät olleet peräisin aivan lähiympäristöstä, joten ne oli kuljetettava kaukaa.


[image: ]

Kuva 1: 1800-luvun puolivälissä Kauttua oli keskeinen rautaruukkipaikkakunta, jossa tuotanto perustui vesivoimaan, paikallisiin metsävaroihin ja käsityövaltaiseen jalostukseen. 1850-luvulla tuotanto oli huipussaan, mutta samalla toimintaympäristö muuttui: markkinat laajenivat ja kilpailu kiristyi. Tämä lisäsi tarvetta tehokkaammille kuljetusratkaisuille, vaikka liikenne perustui edelleen pitkälti vesireitteihin ja maantieverkkoon. 1800-luvun loppua kohti rautateollisuus menetti merkitystään, ja Kauttualla siirryttiin vähitellen puunjalostukseen ja paperiteollisuuteen. Tämä rakennemuutos lisäsi kuljetusten määrää ja säännöllisyyden tarvetta, sillä raaka-aineet ja tuotteet liikkuivat aiempaa laajemmilla markkinoilla. Samalla teollinen toiminta alkoi kytkeytyä tiiviimmin valtakunnallisiin taloudellisiin verkostoihin.


Kauttuan ruukki oli aloittanut toimintansa jo vuonna 1689. Antti Ahlströmin omistukseen tuotantolaitos siirtyi vuonna 1873.6 Kauttuan paperitehtaan rakentaminen aloitettiin vuonna 1906. Paikka oli sopiva, koska koskivoimaa oli runsaasti saatavilla, puuta runsaasti tarjolla Pyhäjärven seudulla ja rautatieyhteys varsin helposti järjestettävissä.7 Rautatieyhteys oli merkittävä myös Satakunnan Nahkateollisuuden (Satanahka) aloittaessa toimintansa Kiukaisissa vuonna 1919.8 Sekin työllisti 1950-luvulla 300 työntekijää.9

Taulukko 2.1: Teollisuuden työpaikkojen luku Rauman ja Uudenkaupungin seuduilla vuosina 1884–1975.10


	vuosi
	Uusikaupunki
	Rauma
	maaseutu


	1884
	44
	39
	.


	1900
	44
	38
	väh. 20*


	1915
	13
	16
	väh. 21*


	1930
	18
	28
	39


	1946
	23
	53
	60


	1960
	26
	54
	117


	1975
	27
	51
	95




* aluksi tiedot vain Vehmaan kihlakunnasta.

Taulukko 2.2: Teollisuuden työntekijöiden määrä Rauman ja Uudenkaupungin seuduilla vuosina 1884–1975. Vuosina 1960 ja 1975 mukana ovat myös teollisuuden toimihenkilöt.11


	vuosi
	Uusikaupunki
	Rauma
	maaseutu


	1884
	181
	127
	.


	1900
	262
	345
	väh. 105*


	1915
	164
	337
	väh. 329*


	1930
	315
	1094
	927


	1946
	544
	3371
	1544


	1960**
	788
	5334
	2851


	1975**
	3452
	8077
	4851




* aluksi tiedot vain Vehmaan kihlakunnasta,

** mukana myös toimihenkilöt.

Varsinais-Suomessa tilanne oli samanlainen kuin Satakunnassakin. Tuotanto oli maalaispitäjissä yleensä varsin pienimuotoista ja paikalliset tarpeet huomioon ottavaa. Uudenkaupungin lisäksi merkittävimmiksi teollisuuspaikkakunniksi tulivat Vehmaa ja Mynämäki.

Uudessakaupungissa Uudenkaupungin telakka oli pitkään suurin työnantaja. Sen palveluksessa oli 1940-luvun lopussa yli 300 henkeä. Myös Valtion metallitehtaitten (Valmet) Janhuan telakalla työskenteli 140 henkeä. Uuteenkaupunkiin syntyi 1960-luvulla todellista suurteollisuutta, koska Rikkihappo OY (Kemira) ja Saab-Valmet (Valmet Automotive) aloittivat laajan teollisuustuotannon kaupungissa, mikä merkitsi hiljaiselle pikkukaupungille tavatonta muutosta.

Vehmaalla suurin teollisuusyritys oli Suomen Kiviteollisuus, joka 1940-luvun lopulla työllisti yli 300 henkeä pitäjässä sekä Uudenkaupungin saaristossa lisäksi 50 henkeä. Yrityksen tuotannosta 75 prosenttia oli hautakiviä ja loput rakennuskiveä.12

Mynämäkeläisistä yrityksistä merkittävimmät olivat Korvensuun konepaja, joka työllisti enimmillään toista sataa henkeä konepaja- ja puunjalostustoiminnassa. Konepajaperinteitä jatkoi vuonna 1952 perustettu Junnilan konepaja (JUKO), joka sekin on työllistänyt toista sataa ihmistä. Se on erikoistunut maatalouskoneiden tuotantoon.13

Teollisten työpaikkojen määrässä ei ole tapahtunut kovin suuria muutoksia. Sen sijaan teollisuudessa työskentelevien määrä kasvoi voimakkaasti koko itsenäisyyden ajan. Työpaikkojen määrässä maaseudusta tuli huomattavasti kaupunkeja merkittävämpi alue, mutta yritystoiminnan pienimuotoisuuden vuoksi, työllistivät kaupunkien vähemmät teollisuuslaitokset huomattavasti enemmän ihmisiä. Maaseudulla merkittävin teollisuuspaikkakunta oli Eura, jossa työskenteli teollisuuden palveluksessa vuonna 1946 818, vuonna 1960 1249 ja vuonna 1975 2018 henkilöä. Siten siellä työskenteli useina vuosina enemmän ihmisiä teollisuudessa kuin Uudessakaupungissa.

2.1.2. Maatalouden kehitys

Vakka-Suomi ja lounainen Satakunta olivat varhain varsin edistyksellistä maatalousaluetta, ja tuotannon määrä oli Suomen oloissa varsin korkea. Maataloustuotannon jatkuva lisääntyminen oli aiheuttamassa myös liikennetarvetta, kun yhä enemmän tuotteita riitti myytäväksi. Suomi oli 1800-luvun alkupuolella selvästi maatalousvaltainen maa. Noin 85 prosenttia väestöstä sai elantonsa maa- ja metsätaloudesta. Nälkävuosien jälkeen halvan ulkomaisen viljan tulo kotimaisille markkinoille alensi viljan hintaa. Siksi monet ryhtyivät pitämään lypsykarjaa. Tähän vaikutti myös voin hinnan nousu. Lypsykarjavaltaisuus muutti maataloutta omavaraisuudesta kohti kaupallista tuotantoa, jolloin liikennetarve oleellisesti kasvoi.

Maataloustuotannosta on lukuja mm. vuodelta 1916. Satomäärät vaihtelivat huomattavasti, mutta tuotannon määrä oli joka tapauksessa kasvava, vaikka viljanviljelyn merkitys talonpojan taloudessa jäikin pienemmäksi viljantuonnin kasvaessa autonomian ajan jälkipuoliskolla. Vuosisadan alussa tärkeimmät viljelykasvit olivat kaura ja peruna. Seuraavina vuosikymmeninä leipäviljan viljely uudelleen yleistyi ja sato kasvoi omavaraisuuteen pyrittäessä. Lopulta seurauksena oli maatalouden ylituotanto.14

Karjatalous kehittyi nopeasti 1800-luvun lopussa, ja tämän seurauksena meijeritoimintaa syntyi lähes jokaiselle paikkakunnalle. Toisin kuin maanviljelystä karjataloudesta on olemassa yhtenäinen tilasto. Sen mukaan vuodesta 1910 vuoteen 1969 varsinkin lampaiden, mutta myös hevosten määrät romahtivat. Hevosta ei enää tarvittu liikennevälineenä tai vetojuhtana auton yleistyessä 1920-luvulta lähtien. Sen sijaan siipikarjan määrä on kasvanut aivan räjähdysmäisesti. Laitilasta tuli todellinen munapitäjä. Ylijäämää syntyi valtavasti ja se oli kuljetettava muualle. Muiden eläinten määrän väheneminen ei kuitenkaan tarkoita tuotannon vähenemistä, sillä eläimen tuottavuus kasvoi koko ajan mm. talviruokinnan ja jalostuksen tehostuessa.15

Kun väestö alkoi muuttaa yhä enemmän Turkuun, Poriin ja Raumalle, lisääntyi elintarvikkeiden kulutus näillä paikoilla tuntuvasti. Uudenkaupungin pysyessä edelleen pikkukaupunkina pitkälle 1960-luvulle ei siitä muodostunut varsinaista kulutuskeskusta. Elintarvikekauppaa ja sen vaikutusalueita selvitettiin jo aiemmin.


[image: ]

Kuva 2: Kartanot olivat suomalaiselle maataloudelle keskeisiä erityisesti 1600- ja 1800-luvuilla. Ne toimivat suurtiloina, joissa tuotanto oli laajaa ja järjestäytynyttä, ja niiden ympärille muodostui torppareista, lampuodeista ja palkollisista koostuvia työyhteisöjä. Kartanot olivat merkittäviä kokeilutiloja, joissa otettiin käyttöön uusia viljelymenetelmiä, koneita ja tuotantotapoja ennen niiden leviämistä talonpoikaistiloille. Samalla kartanot olivat tärkeitä työllistäjiä maaseudulla, mutta niiden toiminta perustui jyrkkään sosiaaliseen hierarkiaan. Työväki eli riippuvuussuhteessa kartanon omistajaan, ja elinolot vaihtelivat suuresti. Näin kartanot olivat sekä maatalouden kehityksen vetureita että paikkoja, joissa yhteiskunnallinen eriarvoisuus ilmeni selvästi. Kuvassa Saaren kartano Mynämäen Mietoisissa.


Maa- ja metsätalous oli lisäksi hyvin merkittävä elinkeino kaikissa maalaiskunnissa lukuun ottamatta neljää saaristokuntaa Iniötä, Kustavia, Uudenkaupungin maalaiskuntaa ja Pyhämaata. Pääsääntöisesti kuntien pinta-alasta enemmän kuin 3/4 oli metsien peitossa vielä 1920-luvun alussa, joten metsätaloudella oli varsin suuri merkitys. Puu kasvoi suotuisissa oloissa varsin nopeasti ja sitä riitti yleensä myös myyntiin tilan ulkopuolelle. Saaristossa sitä vastoin kalastus oli erittäin merkittävä elinkeino samoin kuin rannikkopitäjissä ja Pyhäjärven alueella Honkilahdessa.16

Joka tapauksessa maatalousväestön osuus väheni koko tutkimusajanjakson ajan, mutta tuotannon määrä jatkuvasti kasvoi. Samoin maataloudessa omavaraisuus väheni, koska yhä enemmän tapahtui keskittymistä yhteen tai joihinkin harvoihin tuotettuihin tuotteisiin. Enää ei ollut harvinaista, että talonpoika jopa osti kirkonkylän kaupasta elintarvikkeita lisäten näin ainakin paikallisliikennettä. Uudet viljelymenetelmät (lannoitteet) ja -kasvit (sokerijuurikas) lisäsivät liikennettä enemmän kuin pelkkä tuotannon määrä osoittaa. Huomattavaa on, että koneet käyttivät polttoainetta, joka oli peräisin tilan ulkopuolelta. Lisäksi metsän hakkuut lisääntyivät, jolloin puutavaran kuljetukset lisääntyivät.

2.1.3. Uusia palveluja

1800-luvulla koulutus ei liikennettä sanottavammin aiheuttanut. Kouluttautuminen oli harvinaista, mutta kansakoulujen perustaminen oli lisäämässä paikallista liikennettä, tapahtui se sitten jalan, hiihtäen tai pyöräillen. Kansakoulut sijaitsivat yleensä tällä seudulla kuitenkin niin lähellä, ettei matkat saattaneet muodostua kovin pitkiksi. Vasta koulutusaikojen piteneminen oli aiheuttamassa liikenteen lisääntymistä. Esimerkiksi ammatillisissa oppilaitoksissa opiskelevien määrä kasvoi yli kaksinkertaiseksi vuodesta 1938 vuoteen 1959 tultaessa. Uudelleen määrä kaksinkertaistui vuoteen 1972 mennessä. Sama kehitys koski myös korkeakouluja. Keskikoulujen sekä ylioppilastutkintoon johtavien lyseoiden ja yhteiskoulujen laajeneminen ja perustaminen Raumalla, Uudessakaupungissa, Mynämäellä, Laitilassa, Eurassa, Kiukaisissa ja Eurajoella olivat lisäämässä liikennettä, jolloin parantuneiden liikenneolosuhteiden vuoksi voitiin tehdä päivittäin jopa kymmenien kilometrien mittaisia koulumatkoja.

Myös ammatillisten oppilaitosten perustaminen Uuteenkaupunkiin, Raumalle, Kokemäen Peipohjaan, Mynämäelle ja Raisioon olivat lisäämässä liikennettä 1960-luvulta lähtien, jolloin ammatti-koulutustarve kasvoi työelämän vaatimusten jatkuvasti kasvaessa.


[image: ]

Kuva 3: Mynämäen yhteiskoulun (1925–1976) koulurakennus. Kannatusyhdistyksen varaan perustettu oppikoulu aloitti toimintansa vuonna 1925, ja arkkitehti Yrjö Sadeniemen suunnittelema oma koulutalo valmistui vuonna 1930. Yksityisenä kouluna toiminta päättyi 31.7.1976, jonka jälkeen rakennuksessa toimivat kunnallinen peruskoulu ja lukio 1990-luvun puoliväliin asti. Rakennus toimii nykyisin Mynämäen museona.


Taulukko 2.3: Mynämäkeläisten, nousiaislaisten, mietoislaisten, vehmaalaisten, karjalalaisten, laitilalaisten, askaislaisten ja maskulaisten oppilaiden määrät Mynämäen yhteiskoulussa vuosina 1925–1974.17


	
	Myn
	Nnen
	Mie
	Veh
	Karj
	Laiti
	Ask
	Mas
	Muu
	yht.


	1925
	23
	2
	3
	3
	0
	1
	0
	0
	1
	33


	1929
	58
	5
	9
	7
	2
	3
	0
	0
	7
	91


	1934
	45
	5
	14
	18
	1
	14
	0
	0
	5
	102


	1939
	47
	15
	9
	20
	3
	8
	0
	0
	6
	108


	1944
	88
	14
	15
	2
	7
	10
	2
	2
	12
	152


	1949
	103
	15
	19
	7
	9
	1
	0
	0
	11
	165


	1954
	103
	26
	20
	46
	9
	2
	0
	0
	8
	214


	1959
	214
	57
	41
	21
	26
	0
	12
	0
	30
	399


	1964
	234
	101
	76
	18
	29
	0
	16
	15
	23
	512


	1969
	306
	100
	90
	32
	26
	0
	14
	10
	15
	593


	1974
	349
	58
	119
	53
	35
	1
	2
	11
	8
	636


	yht.
	1570
	396
	415
	227
	147
	40
	46
	38
	126
	3005




Laitilan ja Mynämäen yhteiskoulujen tilannetta kuvaavista taulukoista näkyy selvästi kouluttautumisen laajeneminen. Oppilasmäärät kasvoivat kummassakin koulussa, vaikka Laitilan yhteiskoulun perustaminen vähensi oppilaiden määrää myös Uudessakaupungissa ja Raumalla.

Taulukko 2.4: Laitilan yhteiskoulun oppilasmäärän kehitys vuosina 1945–1969.18


	1945
	150
	1958
	331


	1946
	192
	1959
	359


	1947
	180
	1960
	387


	1948
	211
	1961
	398


	1949
	207
	1962
	408


	1950
	200
	1963
	430


	1951
	214
	1964
	432


	1952
	250
	1965
	450


	1953
	273
	1966
	464


	1954
	276
	1967
	457


	1955
	276
	1968
	467


	1956
	288
	1969
	477


	1957
	294
	
	




Mynämäen yhteiskoulun osalta on huomattavaa, että noin puolet oppilaista oli ulkopaikkakuntalaisia. Tämä aiheutti sen, että koululaisia matkusti yhä enemmän. Heillä ei juurikaan ollut muita mahdollisuuksia kuin käyttää linja-autoja jo ikänsä ja koulun sijainnin vuoksi. Lähin rautatieasema sijaitsi muutaman kilometrin päässä. Näiden kahden kouluesimerkin lisäksi tilanne oli samankaltainen tutkittaessa mitä tahansa muutakin alueen oppilaitosta.

Palveluammattien osalta tapahtui voimakas kasvu toisen maailmansodan jälkeen. Selviksi palvelukeskuksiksi muodostuivat jo vaikutusalueproblematiikkaa käsiteltäessä esille tulleet Uusikaupunki, Rauma, Laitila, Mynämäki ja Eura.

Huomattavaa oli myös, että maaseudun palveluyritykset olivat kooltaan varsin pieniä verrattuna suurempien taajamien yrityksiin. Samoin palveluelinkeinojen merkitys oli maalla suurempi kuin kaupungeissa. Tämä johtui teollisuuden hyvin vähäisestä merkityksestä. Yllättävää ei ole maaja metsätalouden ylivoimainen asema maaseudulla.19

Palveluyritykset sijoittuivat pääsääntöisesti taajamiin. Niihin oli myös väestö keskittymässä. Suuri joukko väestöstä jäi kuitenkin hajaasutusalueille, joissa palveluja ei kyläkauppaa lukuun ottamatta ollut. Osa väestöstä ei tyytynyt edes kirkonkylän tai Rauman ja Uudenkaupungin palveluihin. Hyötyäkseen tarjonnan monipuolisuudesta oli matkustettava Turkuun, Poriin tai jopa Helsinkiin joko aiheellisesta syystä tai pelkän mielikuvan varassa. Helsingissä myyty tavara oli hienoa helsinkiläistä, vaikka samaa tavaraa saattoi saada kirkonkylästäkin.20

2.2. Väkiluvun kehitys

Rauman ja Uudenkaupungin seutujen väkiluku kasvoi vuosina 1880–1970 varsin tasaisesti. Kuitenkin alueen osuus koko maan väkiluvusta aleni vähitellen. Vastaava väheneminen on tapahtunut myös, jos aluetta vertaa Turun ja Porin lääniin. Tällöin muutos ei kuitenkaan ole yhtä huomattava, koska lääni on pienentynyt alueeltaan erityisesti vuonna 1918, jolloin Ahvenanmaa erotettiin omaksi alueekseen.

1800-luvun lopulla muutamissa maalaiskunnissa oli huomattavastikin enemmän asukkaita kuin Raumalla tai Uudessakaupungissa. Toisaalta kaupungit muodostuivat vain hyvin rajallisesta alueesta, koska kaupunkeja ympäröivät samannimiset maalaiskunnat. Raumalla väkiluku kasvoi huomattavasti 1890-luvulla, jolloin kaupunkiin tuli rautatieyhteys ja siten myös uutta elinvoimaisuutta. Väkiluvun kasvu oli muutenkin huomattavaa 1880-luvulta 1900-lu¬vulle tultaessa. Väkiluku kasvoi poikkeuksetta kaikissa kunnissa, jos vertailukohteina käytetään vuosia 1880, 1890 ja 1900. Vuodesta 1900 alkaen kehitys alkoi muuttua. Vakka-Suomen monet kunnat ja Uusikaupunki kokivat väestötappioita, mutta Satakunnassa väestö jatkoi kasvuaan. Vasta vuosina 1910–1940 myös monet Satakunnan maalaispitäjät alkoivat kärsiä väestötappioista.

Vuodesta 1940 vuoteen 1950 väkiluku nousi lähes poikkeuksetta. Syynä tähän oli lisääntynyt syntyvyys sekä Viipurin läänin kannakselaisten asukkaiden asettuminen Vakka-Suomen ja Rauman alueelle. Vuosina 1950–1960 perinteisistä maalaispitäjistä vain Karjalassa väkiluku kasvoi. Muuten väkiluku kasvoi huomattavasti Raumalla ja Eurassa, joka oli selvästi teollistunein kaikista maalaispitäjistä. Myös Uudenkaupungin väkiluku kasvoi, mutta ei läheskään yhtä nopeasti kuin Raumalla. Vuosina 1950-64 väkiluku aleni lähes kaikilla Uudenkaupungin seudun äänestysalueilla lukuun ottamatta Laitilan kirkonkylää (+19,2 %), Uuttakaupunkia (+10,8 %) ja Mynämäkeä (+0,4 ja +0,1 %). Erityisen suurta väkiluvun aleneminen oli Iniössä (-34,7 %) ja Kustavin Kaurissalossa (-34,8 %). Laitilassa erikoista, mutta kuitenkin koko maalle niin tyypillistä oli, että syrjässä olleiden Seppälän (-25,7 %) ja Nästin (-25,4 %) asukasluku tuntuvasti väheni samaan aikaan. Taajamat siis vetivät väkeä eivätkä yksin kaupungit.


[image: ][image: ]

Kuva 4: Rauman väkiluku on kasvanut pitkällä aikavälillä pienestä satamakaupungista merkittäväksi teollisuuskeskukseksi. 1800-luvulla asukkaita oli vain muutamia tuhansia, mutta teollistuminen, sataman kehitys ja kaupungin kasvu lisäsivät väestöä nopeasti 1900-luvun puoliväliin asti. Huippu saavutettiin 1990-luvulla, jonka jälkeen väkiluku on hieman laskenut ja tasaantunut noin 39 000 asukkaaseen. Kuvassa Rauman raatihuone, joka palveli alkuperäisessä hallintokäytössään noin vuosina 1776–1910. Tämän jälkeen rakennuksesta tuli museo.


Sama yleisesti aleneva kehitys jatkui myös vuosina 1960–1970. Tällöin erityisen nopeaa oli Uudenkaupungin kasvu, koska sinne sijoittui Kemiran ja Saabin tuotantolaitokset, joiden palvelukseen tuli satoja työntekijöitä. Raumalla kehitys oli nyt hitaampaa. Tosin nyt kasvoi myös Rauman maalaiskunnan asukasmäärä. Tämän lisäksi vain Eurassa asukasluku jatkoi kasvuaan, eikä tämä perustunut pelkästään siihen, että Hinnerjoki ja Honkilahti liitettiin Euraan vuoden 1970 alusta. Muissa kunnissa jatkui selvästi asukkaiden väheneminen ja se kohdistui erityisesti syrjäkylien asukkaisiin. Taajamissa asukasluku saattoi päinvastoin jopa nousta. Näin oli ilmeistä, että yleinen maaltapako ja taajamiin muutto oli muuttamassa asutusrakennetta myös Rauman ja Uudenkaupungin seuduilla.

Samaan aikaan on kuitenkin syytä ottaa huomioon, että vaikka saaristoalueella, kuten jo äsken esillä olleessa Kustavin Kaurissalossa vakituinen asutus vähenikin voimakkaasti, lisääntyi loma-asuminen voimakkaasti Kustavissa, Taivassalossa, Lokalahdella, Uudessakaupungissa, Pyhämaalla ja Pyhärannassa. Loma-asutus saattoi jopa moninkertaistaa vakituisen asutuksen kesäkuukausina ja oli siten ylläpitämässä palveluvarustusta talviaikaiselle väestölle.

Väkiluvun kasvulla ei näytä olleen ratkaisevaa merkitystä liikennetarpeen muodostumiseen. Taloudellisilla tekijöillä oli keskeisempi vaikutus.

Taulukko 2.5: Alueen väkiluvun kehitys vuosina 1880–1970


	
	1880
	1890
	1900
	1910
	1920
	1930
	1940
	1950
	1960
	1970


	Uusi- kaupunki
	3837
	3908
	4182
	4001
	3392
	3272
	3288
	4355
	4536
	8045


	Uusi- kaupunki mlk
	443
	547
	591
	710
	655
	1025
	996
	1256
	1043
	0


	Pyhämaa
	0
	1128
	1315
	1267
	1239
	1148
	1131
	1387
	1104
	893


	Lokalahti
	1562
	1671
	1801
	1783
	1796
	1809
	1618
	1827
	1569
	1222


	Pyhäranta
	3251
	2542
	2570
	2619
	2479
	2519
	2370
	2698
	2579
	2438


	Laitila
	6600
	7668
	8085
	8486
	8560
	8846
	9235
	9469
	8658
	8407


	Kalanti
	4151
	4741
	4981
	4968
	4251
	4016
	3969
	3850
	3366
	3305


	Kustavi
	2195
	2454
	2519
	2261
	2173
	2049
	1907
	1901
	1800
	1503


	Taivassalo
	2591
	2599
	2872
	3013
	2871
	2920
	2726
	3043
	2729
	2263


	Vehmaa
	3127
	3275
	3277
	3571
	3680
	3903
	4160
	4638
	4053
	3395


	Mynämäki
	3864
	4217
	4440
	4697
	4785
	4834
	4342
	5210
	5111
	4986


	Karjala
	963
	1437
	1555
	1379
	1086
	1021
	1040
	1005
	1052
	1018


	Mietoinen
	1490
	1633
	1757
	1831
	1806
	1564
	1573
	2167
	1989
	1740


	Rauma
	3442
	3920
	5005
	5622
	7524
	8918
	9390
	15424
	21611
	25577


	Rauman mlk
	2736
	3268
	3661
	4182
	4665
	5562
	6477
	7815
	6646
	7443


	Kodisjoki
	0
	0
	0
	0
	0
	0
	0
	690
	627
	544


	Eurajoki
	4708
	5321
	5547
	5949
	6029
	5911
	5487
	6318
	5723
	5273


	Lappi
	2732
	3137
	3411
	3762
	3588
	3567
	3488
	3814
	3435
	3228


	Kiukainen
	3245
	3542
	3831
	4319
	4120
	4342
	4587
	5629
	5170
	4701


	Eura
	2414
	2834
	2933
	3342
	3514
	4041
	4256
	6678
	6712
	9840


	Hinnerjoki
	1367
	1568
	1740
	1741
	1694
	1641
	1640
	1851
	1663
	0


	Honkilahti
	1262
	1455
	1635
	1665
	1532
	1596
	1640
	1884
	1848
	0






3 Koivisto 1962, 329–334; Papunen 1986, 270–282.

4 Länsi-Suomi 23.4. 1958.

5 Länsi-Suomi 6.12. 1955.

6 Länsi-Suomi 6.12. 1955.

7 Koivisto 1962, 336.

8 Koivisto 1962, 526–527.

9 Länsi-Suomi 6.12. 1955.

10 SVT XVIII teollisuustilastot vuosilta 1884, 1900, 1915, 1930, 1946, 1960 ja 1975. Vuotta 1884 varhaisempia tilastotietoja ei ole olemassa.

11 SVT XVIII teollisuustilastot vuosilta 1884, 1900, 1915, 1930, 1946, 1960 ja 1975.

12 Uudenkaupungin Sanomat 15. 5. 1949.

13 Perälä 1963, 361–363.

14 Suomenmaa III 1921. Tilastointiperusteet vaihtelivat tavan takaa, jolloin kehityksen seuraaminen on työlästä.

15 Suomenmaa III 1921; SVT III 1969 nide II taulu 4.

16 Suomenmaa III 1921.

17 Mynämäen yhteiskoulu 1925–1975, 13.

18 Joutsenlahti 1970, 34.

19 SVT XXXV Vuoden 1964 liikeyrityslaskenta, taulu 7.




3. SIIPIRATTAITA JA POTKURILAIVOJA

3.1. Rauman ja Uudenkaupungin seudun meriliikenteen kehitys 1850-luvulta 1970-luvulle

Merellä liikkuminen on aina ollut välttämätöntä saariston ja luonnollista myös rannikon asukkaille. Merellä liikkuminen ja merenkulku ovat kuitenkin kaksi eri asiaa. Merellä voi liikkua useastakin syystä, mutta merenkulku ymmärretään aina elinkeinona. Merenkulku ja kalastus ovat ne elinkeinot, jotka usein yhdistetään rannikon asukkaisiin. Kalastus on yhä elinvoimainen elinkeino, mutta purjealusten häviäminen päätti 1920-luvulla merenkulun kukoistuksen Rauman ja Uudenkaupungin rannikkoalueilla.

Merenkulun merkitys elinkeinona oli rannikolla aiemmin hyvin suuri. Esimerkiksi Pyhämaalla joka viides, Kustavissa vieläkin useampi sai elantonsa merenkulusta.21 Varustelutoiminta synnytti tietysti paikallista liikennetarvetta, mutta laivojen tärkeintä rakennusmateriaalia puuta ei tarvinnut yleensä kaukaa kuljettaa, joten liikennetarve ei siksi juurikaan kasvanut.

Tärkeää on myös huomata, että jos ko. seudulla ei olisi ollut laivanvarustustoimintaa juuri lainkaan, olisivat muut laivat kuljettaneet täkäläisiä lasteja. Vaikka Uusikaupunki ja Rauma olivat johtavia merenkulkukaupunkeja, eivät ne muuten olleetkaan merkittäviä millään alalla. Laaja kauppalaivasto ei siis tehnyt kaupungeista suurkaupunkeja edes Suomen oloissa. Mitä ja miten paljon liikennettä kulki Rauman ja Uudenkaupungin sekä niitä pienempien satamapaikkojen kautta tai rannikkoväyliä kaupunkien editse on tämän pääluvun keskeisin tutkimuskohde. Nämä kuvaavat paremmin liikennetarvetta kuin seudun laivanvarustus.

Maantieteellinen determinismi eli usko maantieteellisen sijainnin ja luonnonolojen hallitsevaan asemaan ihmisen kulttuurikehityksessä oli varsin vahva vielä 1930-luvulla. Merellinen sijainti on kiistatta yksi merenkulkua edistävä tekijä, mutta jostakin tarvitaan lisää syitä lähteä vaaralliselle merelle. Ei voida kuitenkaan ajatella, että satamat ja laivaväylät olisivat meriliikenteen syynä, vaan pikemminkin niiden seuraus. Näiden löytäminen on ajankohtaista vain silloin kuin liikennetarve kohdistuu meriliikenteeseen.

Kaupankäynti ja omien taloudellisten mahdollisuuksien parantaminen sekä monipuolistaminen ovat olleet toinen tärkeä liikennetarvetta edistävä tekijä. Rannikko- ja saaristopitäjät sekä kaupungit eivät olleet omillaan toimeen tulevia yhteisöjä, vaan ne ovat tarvinneet monia ulkopuolelta saatavia tuotteita kuten suolaa ja viljaa. Suolaa tarvittiin erityisesti silakan säilömiseen ja siksi se oli tavallaan kalastuksen elinehto. Toki kalastajilla oli myös ns. sumppuveneitä, joilla kalat saatiin elävinä perille. Viljaa puolestaan tarvittiin, koska saaristoalueet eivät erityisemmin soveltuneet maanviljelyyn.

Talonpoikaispurjehdusta harjoittivat 1800-luvun puolivälissä yleensä pienet varustamot, joilla säännöllisesti oli omistuksessaan vain yksi alus. Sanana talonpoikaispurjehdus on harhaanjohtava. Laivurit ja merimiehet olivat harvoin talonomistajia ja poikkeuksellista oli myös se, että joku kuljetti vain oman tilansa tuotteita markkinoille. Kuitenkin maalaispitäjien merenkulusta käytetään yleensä mainittua nimitystä erotukseksi kaupunkilaisten suurkauppiaiden omistamille laivoille.22 Kaupunkien laivastot saavuttivat kehityksen huipun purjelaivojen osalta vuonna 1869. Suurimpia purjelaivoja varustaneita kaupunkeja olivat tuolloin Oulu, Raahe, Turku ja Viipuri.23

Syrjäisessä Suomessa höyrylaivaliikenteen kehitys oli varsin vaivalloista ja hidasta. Suomalaiset saivat ensi kerran tutustua höyrylaivaan omilla rannoillaan vuonna 1821, jolloin ruotsalainen Stockholm kävi Turussa. Helsinkiläiset näkivät uuden ihmeen vasta 1833, jolloin kenraalikuvernööri Mensikov saapui keisarillisella höyrypurrella Isoralla kaupunkiin.24 Kotimaassa rakennettu höyrylaiva valmistui pian, sillä Puhoksessa Saimaan alueella rakennettiin vuonna 1833 Ilmarinen-niminen hinaaja. Ennen pitkää maahamme hankittiin höyrylaiva toisensa jälkeen, ja samoin niitä alettiin rakentaa myös omin voimin. Uranuurtajaksi meriliikenteessä tuli höyrylaiva Furst Menschikoff, joka vuonna 1836 ryhtyi harjoittamaan säännöllistä matkustaja- ja lastiliikennettä Turun ja Tukholman välillä.25

Turussa vuonna 1838 rakennettu Helsingfors oli ensimmäinen täysin kotimaista tuotantoa ollut höyrylaiva. Sen tehtävänä oli paikallisliikenteestä huolehtiminen Helsingin ja Viipurin välillä. Jo 1840-luvulla rannikko- ja saaristolaivaliikenne oli jo hyvässä vauhdissa.26 Alusmäärän kasvu ei kuitenkaan ollut nopea. Vuosisadan puoliväliin mennessä Suomen merikaupunkien höyrykäyttöinen kauppalaivasto käsitti vain yhdeksän alusta eikä Itämaisen sodan jälkeenkään (1860) laivoja ollut kuin 27.27 Uudenlainen meriliikenne sai alkunsa jo ennen tutkimusajanjaksoni alkua. Koska uusia höyrylaivoja oli vain kymmenkunta, ei niillä vielä ennen Itämaista sotaa voitu merkittävällä tavalla tyydyttää liikennetarvetta. Kaukoliikenne hoidettiin kaupunkilaisvarustajien purjelaivoilla ja paikallisliikenne rannikon ja saariston asukkaiden veneillä ja laivoilla.

Alkuaan Venäjän ja Turkin välillä vuonna 1853 alkanut Itämainen sota laajeni kevättalvella 1854 niin, että sotaan liittyivät mm. Englanti ja Ranska. Purjehduskausina 1854 ja 1855 liikkui Suomen rannikolla englantilaisranskalainen laivasto, joka pysäytti melkein kokonaan suomalaisten kauppamerenkulun. Kun saariston harvat merimerkit oli vihollisen harmiksi hävitetty, eivät englantilaiset uskaltautuneet saariston sokkeloihin vaan risteilivät avomerellä ja ulkosaaristossa.28 Sieltä käsin he onnistuivat kuitenkin hätyyttämään rannikon asukkaita ja vähentämään oleellisesti vesillä liikkumista, joka rannikon asukkaille oli keskeinen liikkumismuoto.

Kesällä 1854 ei rannikolla ollut suuria sotatoimia, vaikka heinäkuussa englantilainen vartiolaiva oli pitkään ankkurissa Isokarin luona, jolloin samalla uusikaupunkilaiset varustivat kaksi rantapatteria Nuhjaan ja Hangon saareen.29 Seuraavana kesänä englantilaisten tavoitteena oli Uudenkaupungin sataman sulkeminen ja siksi he ankkuroivat laivansa koko kesäksi lokakuun loppuun asti Isokarin edustalle. Ympäristöä tutkivat pienemmät soudettavat alukset löysivät 23.-24. 6. 1855 Pitkäluodosta kaikkiaan 17 piilotettua uusikaupunkilaista laivaa, jotka he joko polttivat tai ottivat sotasaaliiksi.

Sota oli Suomen merenkululle tuhoisa. Vuonna 1853 purjelaivoja oli ollut 471 ja sodan jälkeen määrä oli pudonnut kolmanneksella ja kantavuus puolella, sillä moni aluksista myytiin kaappauksen pelossa. Etenkin merikaupunkien laivastot pienenivät huomattavasti, ja Suomen merenkulkua uhkasi pitkäaikainen lamaantuminen.30 Sodasta ja saarrosta huolimatta moni paikallinen laivuri pääsi pujahtamaan Tukholmaan "läpi Oolannin raumojen ja Kapellskärin kurkkujen ja sai tuotua sieltä sievoisen lastin ohi engelsmannien ja tullinuuskien."31

Sotatoimilla oli tässäkin tapauksessa kielteinen vaikutus liikkumismahdollisuuksiin. Vaikka meriliikenne oleellisesti vähenikin, ei tarve suinkaan poistunut. Saaristolaisten kauppa Tukholmaan ja Baltiaan vaikeutui sodan vuoksi. Vaikka Oolannin sota ei aiheuttanutkaan suuria taloudellisia tappioita Uuttakaupunkia lukuun ottamatta, jouduttiin etsimään joko korvaava kuljetusmuoto tai jätettävä liikkuminen ja kuljettaminen. Päätöksentekijän oli nyt tarkkaan harkittava, uskaltautuiko merelle vain ei.

Itämaisen sodan jälkeen vuonna 1856 vilkastui meriliikenne ja kauppa vuosi vuodelta. Suomessa julkaistiin vuonna 1861 sahateollisuudelle tärkeä asetus. Se vapautti puutavaratuotannon ja sahat saivat nyt esteettömästi sahata kaikenlaista puutavaraa. Tämä hallinnollinen toimenpide edisti merkittävästi metsätuotteiden jalostamista, kohotti metsien arvoa ja aiheutti myös metsänhoidollisia uudistuksia. Asetuksen edullinen vaikutus näkyi välittömästi jo lähivuosien vientitilastoista. Suomen sahatuotteiden vienti oli kohonnut vuosien 1856–59 keskimääräisestä luvusta yli kaksinkertaiseksi vuoteen 1865 mennessä.32 Metsien arvonnousu ja puun lisääntynyt käyttö ulkomailla lisäsivät huomattavasti kuljetustarvetta sisämaasta rannikon satamiin ja sieltä edelleen ulkomaille. Ulkomaankaupan laajenemiselle oli kuitenkin erilaisia pullonkauloja eivätkä puutteelliset liikenneolosuhteet olleet niistä pienimpiä.

Talonpoikaispurjehdukseen oli aikaisemmin suhtauduttu väheksyvästi. Jo usean vuosisadan ajan oli sitä yritetty keskittää kaupunkeihin, ja maalaisten laajaa purjehdusta siedettiin vain siksi, että monilla alueilla se näytti olevan väestön toimeentulon perusedellytys. Itämaisen sodan jälkeisen laivapulan ja vapaamielisemmän talouspolitiikan takia talonpoikaispurjehdus pääsi kukoistamaan. Koska merenkulku oli välttämätöntä, oli nyt suurempien laivojen puutteessa tyydyttävä pienempiin maalaisaluksiin. Vakka-Suomessa johtavia merenkulkupaikkoja olivat Kustavi, Velkua, Lokalahti, Pyhämaa ja Uudenkaupungin maalaiskunta.33

Jo Itämaisen sodan aikana talonpoikaislaivat olivat saaneet purjehtia Itämeren satamiin, ja sodan jälkeen tuli koko Pohjanmeren rannikko talonpoikaispurjehduksen piiriin.34 Kun aikaisemmin oli pitänyt laillisesti kuljettaa lähinnä vain omia tuotteita, oli tilanne nyt tyystin toinen. Kenelläpä saaristolaisella olisi ollut laivalastillinen tavaraa vietäväksi vaikkapa Kööpenhaminaan!

Toisena talonpoikaispurjehdusta suosivana tekijänä oli Aleksanteri II:n kannattama vapaamielinen talouspolitiikka. Jyrkän holhoavat asetukset saivat väistyä. Talonpoikaispurjehdukselle otolliset ajat kestivät vuoteen 1863 asti. Vuosien 1863 ja 1874 asetukset kauppalaivojen päälliköiden pätevyydestä sekä vuoden 1873 merilaki takasivat merenkulun harjoittamisen elinkeinona. Itseoppinut talonpoikaislaivuri sai purjehtia nyt vain Suomen rannikolla, Venäjän Itämeren satamiin sekä Tukholmaan ja Pohjanlahden Ruotsin puoleisiin satamiin.35 Perinteiselle talonpoikaispurjehdukselle tämä olikin riittävästi.

Rauman ja Uudenkaupungin seutujen rannikko- ja saaristoalueelta purjehdittiin hyvin usein Tukholmaan, joka muodosti suurimman kulutuskeskuksen lähialueella. Sinne vietiin erityisesti elintarvikkeita (suolasilakka) ja halkoja, jotka kumpikaan eivät olleet suhdanneherkkiä eivätkä välttämättä edes paikallisia tuotteita. Ruokaa ja polttopuita tarvittiin aina. Pelkästään Kustavissa vuosittain kymmenen laivuria sai toimeentulonsa Tukholman purjehduksella, joten matkojen määrä nousi korkeaksi. Kalan vienti Ruotsiin loppui vasta toiseen maailmansotaan.36 Samanlaisia tuotteita vietiin Kustavista myös Turkuun, Uuteenkaupunkiin, Saloon, Helsinkiin, Tallinnaan, Pietariin ja Riikaan. Tallinnasta puolestaan tuotiin ruisjauhoja saaristoon.37 Pienillä purjealuksilla voitiin osallistua tehokkaasti lähipiirin kaupunkien elintarvike- ja polttoainehuoltoon. Ilman huollon toimivuutta olisivat kasvun rajat tulleet nopeasti vastaan Pietarissa tai Tukholmassa aikana, jolloin maaliikenne oli vielä hyvin kehittymätöntä.

Raumalla meriliikenteen vilkastuminen näkyi sekä tuonnin että viennin paisumisena. Itämaisen sodan aikana tuonti oli ollut pysähdyksissä, mutta sen jälkeen alkoi 10 vuotta kestänyt noususuhdanne, joka päättyi rahauudistuksen, katovuosien ja Venäjän maaorjavapautuksen luomaan epävarmuuteen. Siksi Raumalla tapahtui 1860-luvun jälkipuoliskolla 16 konkurssia, joista 5 oli varsin suuria. Kun vielä samaan aikaan oli Preussi sodassa Tanskan, Itävallan ja Ranskan kanssa, kärsi kauppa epävarmuudesta. Uudestaan vuodesta 1870 alkaen alkoi uusi nousukausi, joka jatkui vuoteen 1877 asti, jolloin alkoi vähäinen taantuma.38

Vähitellen höyrylaivat kehittyivät ja purjelaivat alkoivat jäädä kehityksen jalkoihin. Yksi tämän muutoksen seurauksista oli se, että useimmilla tahoilla lopetettiin puisten purjealusten rakentaminen. Suomen silloisissa teollisissa olosuhteissa tämä merkitsi lähes koko laivanrakennuselinkeinon loppumista. Siksi Suomessa ei rakennettu kuin joitakin harvoja suuria purjealuksia 1870-luvun jälkeen. Pieniä purjealuksia rakennettiin sen sijaan hyvinkin paljon. Nimenomaan Ahvenanmaasta, Uudestakaupungista ja Raumasta lähiseutuineen tulivat perinteisen purjelaivamerenkulun viimeiset tukikohdat.39 Voidaan todeta, että Kustavissa, Taivassalossa, Lokalahdella, Uudenkaupungin maalaiskunnassa ja varsinkin Pyhärannassa laivanrakennustoiminta oli hyvinkin vilkasta vielä vuosisadan vaihteessa.40 Erikoista on, että juuri näinä vuosina vuoden 1870 tienoilla purjelaivamerenkulku oli erittäin kannattavaa, mutta silti suuria laivoja ei tehty. Vasta vuosikymmenen puolivälissä kannattavuus alkoi nopeasti aleta, sillä purjelaivat pystyivät kilpailemaan vain halpojen ja pilaantumattomien tuotteiden kuljetuksessa.41

Kun höyrylaiva oli jo 1870-luvulla voittanut purjelaivan kilpailussa, voi pohtia sitä, miksi purjelaivamerenkulku pysyi Raumalla ja Uudenkaupungissa kannattavana varsin pitkään. Ehkä tärkein syy oli se, että täällä uskottiin purjelaivoihin ja varustettiin niitä huonoinakin aikoina. Syrjäisessä Suomessa oli vähän rahaa, jolla olisi voinut ostaa höyrylaivaa, mutta paljon ulkomaille kuljetettavaa puuta, joka sopi purjelaivan lastiksi. Purjelaivan rakennusaineistakin saatiin ainakin puutavara osakkaiden metsistä. Laivatyyppejä ja takilaa kehittämällä voitiin alentaa käyttökustannuksia ja samalla rahtimaksuja. Ulkomailta voitiin ostaa halvalla varsin hyväkuntoisiakin laivoja. Lisäksi suomalaiset merimiehet tyytyivät pieneen palkkaan ja vaatimattomaan ylöspitoon. Suomalaisten merimiesten merenkulkutaito oli kuitenkin maailmankuulu. Alhaisilla kustannuksilla saatiin purjealusliikennekin kannattavaksi.42

Kauppalaivaston kehitys, josta on eri aluslajien osalta saatavana virallista tilastoa vuodesta 1892 lähtien, osoittaa ensimmäiseen maailmansotaan saakka seuraavia kasvavia lukuja:43


	
	höyry- aluksia
	purje- aluksia
	yhteensä


	vuosi
	kpl
	netto- tonnia
	kpl
	netto- tonnia
	kpl
	nettotonnia


	1892
	173
	23279
	1585
	227996
	1758
	251275


	1900
	287
	49372
	2182
	263160
	2469
	312532


	1905
	357
	54556
	2536
	264373
	2893
	318929


	1910
	468
	71594
	2851
	261429
	3319
	333023


	1914
	564
	79172
	3257
	293496
	2821
	372668


	1917
	668
	78960
	4003
	287086
	4671
	366046




Sodan puhkeaminen vuonna 1914 keskeytti Itämaisesta sodasta alkaneen merenkulun suotuisan kehityksen. Meriyhteydet länteen katkesivat Ruotsia lukuun ottamatta. Sota aiheutti kaikkiaan 84 aluksen menetykset.44 Siitä huolimatta alusmäärät kasvoivat vuosina 1914–17. Sen sijaan alusten kantavuus väheni upotusten seurauksena. Siten uudet alukset olivat huomattavan pienikokoisia.


	Kauppayhteyksien katkeaminen Neuvosto-Venäjän kanssa lähes täysin


	aiheutti sen, että aikaisemman 70 prosentin sijasta nyt 95 prosenttia


	viennistä tarvitsi laivoista lastitilaa. Laivojen suorituskyky alkoi nopeasti


	kasvaa, vaikka määrä vähenikin.





	
	höyry- laivoja
	
	moottori- laivoja
	
	purjelaivoja
	
	yhteen ä
	


	vuosi
	kpl
	brt
	kpl
	brt
	kpl
	brt
	kpl
	brt


	1920
	809
	143705
	123
	21660
	788
	108400
	1720
	273765


	1925
	568
	175600
	96
	19010
	543
	97160
	1207
	291770


	1930
	538
	267759
	149
	23871
	328
	77375
	1015
	369005


	1935
	528
	417804
	31
	13493
	167
	57329
	857
	503561


	1939
	560
	556865
	50
	43390
	70
	32831
	837
	649169




(Lisäksi vuonna 1935 oli 131 ja vuonna 1939 157 purjealusta varustettu apukonein. Bruttorekisteritonneina määrät olivat 14935 ja 16083)

Tyypillistä 1920-luvulle oli aluskoon kasvaminen. Vaikka laivojen määrä vähenikin, lisääntyi niiden kantavuus. Viimeisiin Venäjän vallan vuosikymmeniin verrattuna alusten kuljetuskyky oli kuitenkin pienentynyt, koska yllä oleviin bruttotonneihin laskettiin mukaan myös aluksen oma paino. Taloudellisesti 1930-lukua on yleensä pidetty vaurastumisen ja edistymisen kautena Suomessa. Kauppalaivaston nopea kasvu selittyy sillä, että lamakauden takia maailmalla suuret määrät aluksia riisuttiin ja niitä oli tarjolla suomalaisille edullisesti, jolloin samalla vanhempia ja pienempiä aluksia voitiin romuttaa. Myös laivanvarustustoiminta oli Suomessa vain vähän velkaantunut 1920-luvun korkeasuhdanteen aikana, joten lamakauden tullessa oli varaa ostella laivoja.45 Siitä huolimatta aluskanta oli vieläkin riittämätön, yleensä vanhanaikainen ja yli-ikäinen.46 Vuonna 1930 purjelaivojen osuus merikuljetuksista oli laskenut 2,5 prosenttiin ja rannikkoliikenteessä 15–20 prosenttiin.47

Sotavuosina merenkulku joutui suuriin vaikeuksiin vaarallisten vesien ja vaikeiden jäätalvien vuoksi. Lisäksi laivojen toiminta-alue supistui sodan laajetessa. Sotien aiheuttamien menetysten ja luovutusten takia kauppalaivaston tappio oli kaikkiaan 326 alusta, vetoisuudeltaan yhteensä 363 000 brt. Kun otetaan huomioon vielä muut aluspoistumat, oli elokuussa 1945 vain 471 alusta vetoisuudeltaan 257 000 brt. Määrä oli alhaisempi kuin koskaan itsenäisyyden aikana. Sotien jälkeen aluskanta alkoi kasvaa, mutta vasta vuonna 1953 ylitettiin aikaisemmat ennätykset.48


	
	höyry- laivoja
	
	moottori- laivoja
	
	purje- laivoja
	
	yht.
	


	vuosi
	kpl
	brt 1000
	kpl
	brt 1000
	kpl
	brt 1000
	kpl
	brt 1000


	1945
	312
	232
	37
	8
	15
	14
	494
	267


	1950
	376
	458
	123
	90
	7
	6
	652
	568


	1955
	316
	436
	162
	305
	.
	.
	595
	752


	1960
	216
	314
	217
	448
	.
	.
	521
	801


	1965
	140
	240
	390
	747
	.
	.
	560
	991


	1970
	53
	65
	447
	1304
	.
	.
	509
	1371




(Lisäksi vuosina 1945 oli purjealuksia apukonein 130, vuonna 1950 146, vuonna 1955 117 ja vuonna 1960 88. Bruttorekisteritonnimäärät olivat 12876, 14082, 11608 ja 9183.)

Vuosien 1950–1970 aikana kauppalaivastossa tapahtui alusmäärän vähenemistä, mutta samalla laivojen vetoisuus edelleen jatkoi kasvuaan ylittäen selvästi miljoonan bruttorekisteritonnin rajan.

3.2. "Satamaliikenne ei lisäänny ilman taloudellisia uhrauksia"

Muist raumlaine: isäs ja äitis o meri,

snuu veljes sen duska ja vaeva.

Snuu suanissas kiärtä ai sualane veri.

Snuu daevas o meri ja laeva. (Tauno Koskela)

3.2.1. Rauman satama kasvaa

Satamassa tavarat ja ihmiset siirtyvät peruskuljetusmuodosta toiseen. Rauman satama oli ollut vuonna 1805 Salmensuun kohdalla 11–12 jalkaa (3,5 m) syvä. Suuremmat laivat ankkuroivat Hakunin luotojen suojaan. Vuoden 1847 tienoilla veden syvyys oli Laitasaaren luona 5–5½ kyynärää (3,0 m) ja sisempänä 1½-2½ syltä (3,5 m). Ulkosatamassa veden syvyys oli 5–9 syltä (9–16 m). Kanaalia kaivettaessa 1860-luvulla puhdistettiin ja ruopattiin sisäsatamaa, jolla voitiin poistaa vähäksi aikaan maannoususta aiheutuneet ongelmat.49 Purjelaivan syväys ei ollut monta metriä, mutta väylä satamaan ei saanut olla karikkoinen ja kapea. Aluksi rantalaitureiden rakentaminen sujui kivestä ja puusta, koska niiltä ei edellytetty raskaan liikenteen vaatimuksia.

Toisin kuin monessa muussa rannikkokaupungissa Raumalla ei tyydytty katselemaan sivusta suurempien satamakaupunkien kehitystä. Vuonna 1876 rakennettiin Rauman satamaan oma tavarasuojus höyrylaivoilla kulkeville tavaroille. Hanke osoittautui kannattavaksi, koska vuonna 1888 sitä oli laajennettava liikenteen lisääntyessä. Rautatien valmistuttua alkoi uusi vaihe sataman laajentamisessa. Laitsaareen rakennettiin uusi satamalaituri vuonna 1897, jota jo seuraavana vuonna oli pidennettävä hankitun nosturin vuoksi.50

Liikenteen lisääntyessä oli yhä enemmän kiinnitettävä huomiota sataman laajentamiseen. Vuonna 1904 alettiin satamarataa jatkaa Korkiakariin asti. Kun Suomen Lasiteollisuus Oy vuonna 1910 rakensi Korkiakariin lasitehtaan, rakensi kaupunki vuosina 1911–12 sinne 19 jalan (5,5 m) syvyisen satamalaiturin. Samalla lisättiin entisestään puutavaran varastoimistilaa.51

Vuonna 1912 laadittiin satamasta yksityiskohtainen kartta ja samalla selvisi, ettei sataman kasvavaa ahtautta voitu helpottaa kuin yhdistämällä Lahikari ja Vähä Järviluoto varsinaiseen satama-alueeseen satamalaiturin jatkeeksi.52 Raumalla siis haluttiin pysyä kehityksen mukana.

Huomattavaa oli, että Wuojoen Sahayhtiö vuokrasi vuonna 1912 Sampanalan salmen rannalta sahaa varten 21 hehtaarin suuruisen alueen ja lupasi siirtää sahalaitoksen sinne, mikäli kaupunki rakennuttaisi radan Martinkarraan ja sahan lähelle.53 Kun tämä toteutui tuli satamasta hyvin merkittävä puutavaran vientisatama. Samalla todentui se, että metsäteollisuuden ja satamaliikenteen kehitys olivat Raumalla vahvasti sidoksissa toisiinsa.

Ensimmäisen maailmansodan aikana liikennekysymys sai suuremman merkityksen. Talvisatamista Turkua ja Hankoa ei voitu juurikaan käyttää, joten Raumalta ja Mäntyluodosta liikennöitiin Pohjanlahden yli Gävleen ja Sundsvalliin. Nämäkään reitit eivät olleet turvallisia, sillä saksalaisten Suomen rannikolle laskemat miinasulut ja sukellusveneet verottivat myös Ruotsin ja Suomen välillä kulkenutta liikennettä. Pohjanlahdella oli kuitenkin jonkin verran turvallisempaa kuin muualla.

Maailmansodan vuoksi Rauman - Gävlen linjalle tulivat höyrylaivat Pehr Brahe ja Uleåborg elokuun puolivälistä 1914. Raumalta alukset lähtivät viiden päivän välein. Myöhemmin Rauman ja Tukholman väliseen liikenteeseen tulivat vielä höyrylaivat Torneå, Oihonna ja Mira. Kun matkustajia saattoi olla päivittäin satoja, pyydettiin raumalaisia talonomistajia ottamaan yhteyttä varustamoihin majoitustilan löytämiseksi matkustaville. Tilojen puute oli myös Rauman maistraatin huolena.54

Kun saksalainen laivasto-osasto saapui Pohjanlahdelle ja upotti Uleåborgin, siirtyi laivaliikenne pelkästään ruotsalaisille laivoille kuten Carl von Linne, Swithiod ja J. L. Runeberg, jotka kuljettivat rahattomia pääasiassa Amerikasta palaavia venäläisiä. Puolueettoman Ruotsin laivat saattoivat seilata varsin vapaasti. Vuoden 1914 lopussa reiteillä matkustajien määrä väheni tuntuvasti.55

Talvet 1915–17 olivat pitkiä ja ankaria jäätalvia, ja jäänmurtajat olivat usein laivaston palveluksessa. Tällöin useat laivat tuhoutuivat jäiden puristukseen, koska apua ei ollut saatavissa. Lopulta Rauman ja Mäntyluodonkin satamat oli suljettava sydäntalven ajaksi.56 Ilman muuta turvallisin reitti oli rautateitse Tornion kautta. Mutta Rauman ja Porin etuna oli reitin lyhyys sekä rautatieyhteys sisämaahan ja Pietariin. Liikenne pyrkii aina etsiytymään mahdollisimman suoralle ja helpolle reitille. Sota kuitenkin aiheutti, että päätöksentekijä - matkustaja tai kuljettaja - joutui ottamaan ennen virstan väärään kuin vaaksan vaaraan.

Rauhan palattua liikenne kasvoi ja 1920-luku oli taloudellisen kasvun aikaa. Vuosikymmenen lopulla tuli jälleen esille sataman laajentaminen liikenteen lisääntyessä. Siksi satamaa ruopattiin ja samalla ryhdyttiin rakentamaan syvälaituria Vähä-Hakunin etelärannalle.57 Hanke edellytti saaren tasoittamista ja 100 000 kuution täyttöprojektia satamassa.58 Sataman laajennustöihin kuitenkin ryhdyttiin pahana lamakautena, jolloin puutavara ei mennyt kaupaksi ja liikenne jäi siksi vähäiseksi.59 Päätöksentekijöiltä vaadittiin ennakkoluulottomuutta. Laman uskottiin ennemmin tai myöhemmin loppuvan, jolloin laajentuneella ja kehittyneellä satamalla oli paremmat mahdollisuudet ottaa vastaan uutta liikennettä.

Vuonna 1932 tehtiin yksi harvoista eduskunta-aloitteista, joka koski Rauman satamaan johtanutta laivaväylää. Tuolloin laivaväylän virallinen syvyys oli 7,5 metriä, mutta väylällä oli kuitenkin 6,5 metrin syvyydessä sorariutta, jonka seurauksena amerikkalainen laiva sai pohjakosketuksen kesällä 1932. Siksi väylää vaadittiin kahden kansanedustajan taholta syvennettäväksi niin, että tuo virallinen kulkusyvyys toteutuisi. Perusteluissa mainittiin, että Rauman satama oli joinakin vuosina maan toiseksi tärkein selluloosan vientisatama. Sellulaivat olivat niin suuria, että matalikon poistamista edellytettiin.60 Muitakin ongelmia oli, sillä Rauman edustalla olleen majakkalaivan varustus oli puutteellinen, ja lisäksi luotsin oli avomerellä soudettava veneellä majakkalaivasta luotsattavaan alukseen.61 Jo 1930-luvun lopulla saatiin luodattua ja linjattua uusi väylä, sillä keväällä 1937 Raumalle valmistui sisääntuloväylä, jonka syvyys oli 7,9 metriä.62 Se ei kuitenkaan ratkaisevasti parantanut sataman liikenneolosuhteita.

Satamaliikenne oli 1930-luvulla varsin vilkas. Rauma olikin yleensä maan 5–6 suurimman sataman joukossa.63 Jälleen 1935 esitettiin sataman laajentamista, koska rautatieliikenne oli Rauman radalla lisääntynyt, sillä satamaan tuli päivittäin 100–200 vaunua rahtia.64 Vuonna 1936 laajenemishanke oli jatkuvasti esillä ja vuonna 1937 kaupungin rakennustoimisto esitti sataman laajentamista, koska väylän syvenemisen seurauksena oli odotettavissa myös liikenteen lisääntyminen. Jo nyt oli pulaa laituritilasta erityisesti talviaikana, jos satamaa voitiin pitää avoinna. Samalla kilpailu eri satamien välillä oli lisääntynyt ja myös työllisyyssyistä rakentamista pidettiin tärkeänä.65 Kasvava kotimainen tuotanto ja lisääntyneet kuljetukset kasvattivat jatkuvasti varsinkin eteläisten satamien merkitystä. Rautateitse voitiin kuljetukset hoitaa tehokkaasti Rauman satamaan ja sieltä edelleen laivoilla ulkomaille.

Rauman kaupungissa kehitettiin siis jatkuvasti satamaa. Ennen sotia Rauma oli pääasiassa vientisatama, mutta myöhemmin tuonti - etenkin kivihiilen - lisääntyi jatkuvasti. Siksi kilpailukykyä oli taas lisättävä ja tuontitavaroille varattava uutta laituritilaa satamasta. Jo kevättalvella 1939 entisen Lasitehtaan laiturin paikalle oli ryhdytty rakentamaan hiilisatamaa, johon saattoivat tulla 6,8 metrin syväyksen vaatineet alukset.66

Talvisodan aikana satamaa pommitettiin toistakymmentä kertaa, jolloin sekä alukset että satama











	satama
	koko liikenne milj.tn


	1. Helsinki
	4,8


	2. Naantali
	4,7


	5.Turku
	2,2


	7. Pori
	1,5


	9. Rauma
	1,0


	16. Uusikaupunki
	0,06 (v. 1969 0,5)









	alue
	määrä (tn)
	juna %
	auto %


	Uusimaa
	7746
	1,8
	98,2


	Varsinais-Suomi
	3559
	3,5
	96,5


	Ahvenanmaa
	0
	0
	0


	Satakunta
	317269
	18,5
	81,5


	Etelä-Häme
	1576
	41,4
	58,6


	Pirkanmaa
	264045
	49,1
	50,9


	Kaakkois-Suomi
	3179
	99,9
	0,1


	Keski-Suomi
	292583
	88,2
	11,8


	Etelä-Savo
	2977
	98,9
	1,1


	Pohjois-Savo
	3927
	99,3
	0,7


	Pohjois-Karjala
	770
	100,0
	0


	Etelä-
	14843
	69,2
	30,8


	Pohjanmaa
	
	
	


	Keski-
	744
	79,6
	20,4


	Pohjanmaa
	
	
	


	Pohjois-
	7269
	100,0
	0


	Pohjanmaa
	
	
	


	Kainuu
	4697
	100,0
	0


	Lappi
	29602
	96,6
	3,4


	yhteensä
	954786
	53,4
	46,6






	vuosi
	ulkomaan liikenne: vienti
	
	
	ulkomaan liikenne: tuonti
	ulkomaan liikenne: yhteensä
	rannikkoliikenne: tuonti
	


	
	std
	m3
	tn
	tn
	
	m3
	tn


	1936
	52
	
	213
	77
	
	
	133


	1937
	58
	
	240
	140
	
	
	306


	1938
	36
	21
	209
	128
	
	
	281


	1939
	34
	33
	192
	93
	
	200
	31


	1940
	8
	2
	44
	74
	
	115
	26


	1941
	18
	12
	118
	171
	
	182
	22


	1942
	9
	8
	90
	72
	
	220
	21


	1943
	10
	9
	75
	110
	
	201
	14


	1944
	6
	6
	86
	92
	
	190
	19


	1945
	5
	6
	30
	7
	
	244
	16


	1946
	6
	30
	61
	72
	
	305
	22


	1947
	11
	36
	96
	134
	
	319
	37


	1948
	11
	9
	87
	152
	
	337
	31


	1949
	23
	13
	122
	125
	
	321
	24


	1950
	
	
	233
	316
	549
	
	110


	1951
	
	
	320
	137
	457
	
	102


	1952
	
	
	221
	304
	525
	
	97






	1953
	
	
	194
	244
	438
	
	109


	1954
	
	
	223
	246
	469
	
	17


	1955
	
	
	294
	264
	558
	
	14


	1956
	
	
	294
	320
	614
	
	86


	1957
	
	
	329
	360
	689
	
	68


	1958
	
	
	311
	298
	609
	
	89


	1959
	
	
	352
	317
	669
	
	97


	1960
	
	
	412
	417
	829
	
	75


	1961
	
	
	438
	393
	831
	
	61


	1962
	
	
	420
	276
	696
	
	78


	1963
	
	

	699
	


	1964
	
	

	879

	


	1965
	
	

	896
	


	1966
	
	
	547
	281
	831
	


	1967
	
	
	563
	277
	840
	


	1968
	
	
	610
	293
	902
	


	1969
	
	
	699
	289
	988
	


	1970
	
	
	806
	236
	1041
	















	Taulukko 3.3: Rauman sataman

talviaikainen sulkeminen vuosina


	1938/39
	auki


	1924–66. Länsi-Suomi 13.2.

1956; RKKK 1956-1970.
	1939/40
	auki


	talvikausi
	satama suljettuna
	1940/41
	2.2.–24.4.


	1924/25
	auki
	1941/42
	23.1.–4.5.


	1925/26
	15.1.–2.5.
	1942/43
	auki


	1926/27
	23.2–20.3.
	1943/44
	auki


	1927/28
	15.1.–12.4.
	1944/45
	7.2.–25.4.


	1928/29
	9.2.–28.4.
	1945/46
	24.2.–7.4.


	1929/30
	auki
	1946/47
	18.2.–26.4.


	1930/31
	19.2.–15.4.
	1947/48
	3.3.–25.3.


	1931/32
	15.2.–4.4.
	1948/49
	auki


	1932/33
	auki
	1949/50
	auki


	1933/34
	auki
	1950/51
	auki


	1934/35
	auki
	1951/52
	auki


	1935/36
	20.2.–17.3.
	1952/53
	11.2.–5.4.


	1936/37
	auki
	1953/54
	28.2.–8.3.


	1937/38
	auki
	1954/55
	auki


	1955/56


	6.2.–26.4.


	1956/57
	auki


	1957/58
	auki


	1958/59
	auki


	1959/60
	auki


	1960/61
	auki


	1961/62
	auki


	1962/63
	22.2.–7.4.


	1963/64
	auki


	1964/65
	auki


	1965/66
	13.2.–5.3.



























	satama
	väylän syvyys
	laituripituus
	muuta


	Hepokari
	7,3m
	940m
	tilaa varastoille ja ratapihalle


	Vilissalo
	7,3m
	2050m
	rajattomasti tilaa varastoille ja ratapihalle


	Janhua
	10,0m
	1500m
	tilaa varastoille ja ratapihalle







	satama
	Storbrottenin kautta
	Utön kautta


	Turku
	
	52 mpk


	Hanko
	
	55 mpk


	Uusikaupunki
	66 mpk
	79 mpk


	Rauma
	83 mpk
	107 mpk


	Mäntyluoto
	96 mpk
	130 mpk


































































	
	1910
	1914
	1920
	1925
	1930
	1935
	1939
	1945
	1950


	Naantali
	65
	70
	55
	45
	20
	15–18
	7
	6
	0


	Rautila
	6
	6
	7
	6
	3–6
	3
	0
	0
	0


	Saari
	6
	6
	6
	0
	0
	0
	0
	0
	0


	Kustavi
	5
	5
	5
	5
	3
	3
	3
	3
	0


	Uusi- kaupunki
	9
	9
	8
	5
	3
	0
	0
	0
	0






























	väylä
	syvyys *
	väylä
	syvyys *


	1.Naantali-Tuulvesi- Uusikaupunki
	8
	11. Uusikaupunki-Lyökki
	22


	2. Naantali-Lypertö
	8
	12. Isokari-Uusikaupunki
	22


	3. Ruotsalainen- Vehmassalmi
	16
	13. Isokari-Lyökki
	22


	4. Ruotsalainen-Lypertö
	18
	14. Isokari-Jurmo
	24


	5. Lypertö-Vehmassalmi
	16
	15. Lyökki-Rihtniemi-Rauma
	10


	6. Lypertö-Kirsta- Uusikaupunki
	22
	16. Lyökki-Niemi Santakari-Rauma
	18


	7. Lypertö-Hylkmus- Uusikaupunki
	16
	17. Lyökki-Relandersgrund
	24


	8. Lypertö-Lyökki
	24
	18. Lyökki-Reposaari
	24


	9. Lypertö-Isokari- ulkomeri
	24
	19. Rauma-Valkeakari-ulkomeri
	24


	10. Lypertö-Jurmo
	12/20

